
Basarabie sau Moldovă 
 
 Valorile naţionale m-au animat dintotdeauna, de aceea am 
activat oricând am avut ocazia promovării şi apărării lor. 
 De 3 ani, ca membru al Cultului Eroilor Prahova, particip la 
pelerinajele anuale pe care filiala din Vălenii de Munte  le face la 
cimitirele militare de la Ţiganca şi Cania (raionul Cantemir, 
Republica Moldova), unde se găsesc osemintele a peste 2.000 
militari români căzuţi în luptele din iulie 1941, pentru eliberarea 
Basarabiei şi reîntregirea neamului românesc.  
 
 
 
 Pelerinajele se prelungesc apoi cu vizite în alte localităţi. 

La Chişinău, cu sprijinul Asociaţia veteranilor transnistreni, 
delegaţia noastră de 16 persoane a participat la ceremonia 
sărbătorii naţionale – Ziua Suveranităţii (Independenţei – n.a.) 
Republicii Moldova, 27 august 1991. 
Faţă de un baner al delegaţiei noastre – Basarabia – pământ 
românesc - preşedintele Asociaţiei veteranilor transnistreni, col. (r) 
Anatol Caraman, a protestat : „Noi suntem MOLDOVENI. 
Basarabeni sunt cei din Bugeac” 
 
Adevărat este !    
Aici este Moldovă, parte răpită de imperiul rus din marea 
Moldovă a lui Ştefan cel Mare ! 
Falsul istoric – Basarabia = toată regiunea dintre Prut şi Nistru 
– datează din 1810, fiind oficializat în Tratatul de pace ruso-turc, 
semnat la Bucureşti în 1812. 
Adevărata Basarabie – Basarabia istorică - este ţinutul sudic 
dintre Prut şi Nistru, cunoscut ca Bugeac.  
Parte a regatului dacic al lui Burebista, ţinutul a trecut sub 
diferite stăpâniri (cea mai durabilă şi benefică fiind cea a 
genovezilor în sec IX-XII), până când, în războiul contra tătarilor 
din 1343-1345, este adus în componenţa Ţării Româneşti de însuşi 
întemeietorul acesteia, voievodul Vlaicu/Ivancu/Ivanco Basarab 

, (1310-1352) supranimit unificatorul, drept care, în acea 
perioadă, Ţara Românească era numită şi Basarabia sau Ţara 
Basarabilor. 
Moldova a preluat controlul asupra cetăţilor genoveze de la 
malul Mării Negre, pe timpul domniei lui Alexandru cel Bun 
(1399-1432), şi păstrează pentru această regiune, moştenită de la 
Basarabi, numele de Basarabia, realitate istorică relevată în harţile 
din Evul Mediu, precum aceasta, franceză. 
 
 Ştefan cel Mare (1457-1504) este nevoit în 1484 să renunţe la 
Basarabia istorică în favoarea Imperiului Otoman, care, sub 
denumirea Buçak/Bucak (citeşte : Buceac/Bugeac) - "ţinut de 
frontieră" în turceşte – o integrează  paşalâcului Silistra, 
Imperiul ţarist a declanşat războiul ruso-turc din 1806-1812, 
ocupând nu numai posesiunile otomane din acea vreme - raiaua 
                                               
1
  În realitate, tatăl său, Radu Negru Vodă (1255/1260 – 1315), descălecând  la 1291 din Ţara 
Făgăraşului în Ţara Romănească este cel care a înfiinţat statul, dar fiul său, Basarab I, este cel 
care l-a extins spre est până la Cetatea Albă şi a fixat capitala la Câmpulung (Muscel) 

 şi Bugeacul din paşalâcul Silistra – dar şi Principatele 
române - Moldova şi Ţara Românească/Valahia3 - state autonome 
sub suzeranitate otomană, teritorii pe care ţarul Alexandru I le-a 
declarat anexate încă în tratatul secret încheiat cu Napoleon la 
Erfurt la 12 octombrie 1808, iar la 15 aprilie 1810, s-a notificat 
oficial anexarea Principatelor române, sub administraţie militară 
rusă, principele Prozorovski structurându-le în 4 – patru! -  
gubernii: Basarabia (Basarabia/Bugeac + Moldova dintre Prut şi 
Nistru + Hotin), Moldova, Muntenia (!?) şi Oltenia. 
În urma victoriei lui Kutuzov la Slobozia în 2 octombrie 1811, 
turcii cer pace. Sub presiunea iminenţei atacului lui Napoleon 
asupra Rusiei, Rusia îşi reduce pretenţiile anexioniste doar la 
posesiunile turceşti : raialele Hotin şi Bugeac. 
Dar, prin iscusinţa negociatorului francez Gaspard Louis 
Andrault, conte de Langeron (1763-1831), care servea interesele 
ţarului, cât şi prin trădătoarea complicitate - cumpărată cu 
latifundii şi un inel foarte preţios - a însuşi primului dragoman al 
Porţii (prinţul grec Dimitrie Moruzi, executat ulterior pentru 
trădare), ruşii au obţinut întreg teritoriul deja administrat de ei, încă 
din 1810, ca gubernie Basarabia printr-un artificiu constând în 
extinderea frauduloasă şi abuzivă a denumirii  Basarabia de la 
zona sudică – Bugeacul = Basarabia istorică - şi asupra Moldovei 
răsăritene şi asupra Hotinului, astfel că, prin  articolele IV şi V din  
Tratatul de pace de la Bucureşti la 16/28 mai 1812, se oficializează 
sfâşierea în două a Moldovei şi răpirea de către Imperiul Rus a 
Moldovei răsăritene, parte a Moldovei, stat autonom sub 
suzeraniate otomană. 
Noul conţinut al denumirii Basarabia intră astfel în conştiiţa 
publică, politică şi diplomatică internaţională 
                                               
2
 De la începuturile sale prin 1001, Hotinul a fost încorporat mai întâi la Rusia Kieveană + 
cnezatul Galicia / Halici / Galiţia-Volînia  (1001-1349), apoi, după apariţia statului Moldova 
în 1359, a intrat în componenţa acestuia până la 1712 cănd a fost cucerit de turci şi 
transformat în raia otomană. 
3
  Vlah / Valahia = nume dat de alte popoare românilor şi voievodatului/principatului Ţara 
Românească. 

„Tratatul a încălcat grosolan  practica internaţională şi 
normele de drept existente în epocă, atâta timp  cât  Imperiul 
Otoman ceda ţinuturi care nu-i aparţineau şi care făceau parte 
dintr-un stat vasal, dar autonom, cu care Imperiul avea un tratat în 
care garanta frontierele” (dr. ist. Mircea Rusnac). 
Basarabia istorică / Bugeacul (13.200 km²) a revenit la patria-
mamă între anii 1856-1878 la Moldova, apoi prin Marea Unire de 
la 1918 s-a integrat României Mari între 1918-1940, 1941-1944, cu 
o structură administrativă pe 3 judeţe: Ismail, Cahul şi Bolgrad 
(Cetatea Albă), iar Moldova Răsăriteană a revenit abia la Marea 
Unire din 1918, dar numai pentru anii 1918-1940 şi 1941-1944, 
însă autorităţile române au menţinut denumirile statuate de 
administraţia rusă : Basarabia (de la Hotin la Marea Neagră) şi 
Bugeac pentru sudul acesteia. 
În aplicarea tratatului Ribbentrop-Molotov, URSS atribuie 
Bugeacul/Basarabia istorică  în 1940 către RSS Ukraina, care o 
include administrativ regiunii (oblast) Akkerman (Cetatea Albă), 
redenumită ulterior Ismail, iar, din 15 februarie 1954, o anexează 
Regiunii Odesa, situaţie existentă şi în prezent.  
Rapturile imperiale ruse din teritoriile române au început încă 
din 1792, prin ocuparea şi anexarea Moldovei transnistrene, dintre 
Nistru şi Bug, şi au continuat neabătut sub toate regimurile politice 
ruse  ulterioare, pe liniile directoare ale Testamentului, din 1725, 
al ţarului Petru I cel Mare (1682-1725), care a trasat etapele şi 
obiectivele expansioniste ale Rusiei imperiale: graniţa vestică pe 
Carpaţii Orientali, ocuparea Constantinopolului şi transformarea 
lui în centrul ortodoxiei, controlul Strâmtorilor Bosfor şi 
Dardanele şi a Mării Mediterana. 
Când moldovenii şi-au putut exprima voinţa identităţii 
naţionale, ei şi-au autodenumit formaţiunea statală ca Moldovă : 
Republica Democrată Moldovenească la 2 decembrie 1917, RSS 
Moldovenească (denumire acceptată de regimul comunist stalinist 
din URSS în iulie 1940, după reocuparea din 28 iunie 1940), 
Republica Moldova la 27 august 1991. 

Din păcate, constituirea guberniei Basarabia în 1810, 
oficializarea acesteia în Tratatul de pace ruso-turc din 1812, cu 
impact internaţional, dar şi menţinerea de autorităţile române după 
Marea Unire din 1918, a denumirilor statuate de imperialii ruşi, fac 
ca opinia publică să continue această confuzie între basarabean şi 
moldovean privind teritoriul şi locuitorii Republicii Moldova. 

Un veteran al nimănui 
 
 Sub sigla Pe urmele eroilor, col. (r) Constantin Moise, 
preşedintele Filialei Vălenii de Munte a Asociaţiei Cultul 
eroilor Prahova iniţiază şi conduce pelerinaje anuale cu membri 
ai acesteia la cimitirele militarilor români de la Ţiganca şi Cania, 
raionul Cantemir, Republica Moldova, militari căzuţi în luptele 
din iulie 1941 pentru eliberarea teritoriilor ocupate, de peste Prut 
In pelerinajul din septembrie 2014, după ce preotul Vasile 
Burduja din Cania a făcut slujbe de pomenire la cele două 
cimitire militare, delegaţia noastră 1-a însoţit şi la cimitirul civil 
din Cania, pentru pomenirea de 7 zile a unui veteran din Cel de al 
Doilea Război Mondial, Gheorghe Cepeleagă, decedat la vârsta 
de 92 de ani. 
Cepeleagă Gheorghe din Cania (18.03.1922 - 30.09.2014) 
era încorporat în armata română atunci când, în baza 
Ultimatumului URSS din 28 iunie 1940, armata şi 
administraţia română au fost silite să se retragă din Basarabia şi 
nordul Bucovinei în termen de 48 de ore. 
Odată cu intrarea României în Al Doilea Război Mondial, la 
21 iunie 1941, cu scopul eliberării teritoriilor ocupate de URSS, 
soldatul Cepeleagă Gheorghe a participat la toate acţiunile 
armatei române pe Frontul de Est, primind şi unele distincţii 
militare, după care a fost lăsat la vatră, astfel că reocuparea 
teritoriilor de peste Prut de către sovietici, în 1944, 1-a găsit 

acasă, în redevenită RSS Moldovenească, Republica Moldova din 
1991. 
În România, participanţilor la război li s-a recunoscut 
calitatea de veterani şi li s-au acordat pensii suplimentare de 
veterani, iar, în caz de deces, s-au acordat indemnizaţii 
familiilor acestora, în special văduvelor şi minorilor 
Militarul Gheorghe Cepeleagă nelocuind în România şi 
neservind în armata moldoveană (în fapt, sovietică), nu a 
beneficiat de recunoaşterea calităţii de veteran de război, nici 
măcar ca vechime, drept care nu a primit pensie. 
De luptat a luptat, stagiu militar a efectuat, dar al cui 
veteran de război este ? 
A murit cu regretul că nici măcar România post-decembristă 
nu i-a recunoscut şi rezolvat această situaţie. 

Cultul eroilor Prahova a încercat să atenueze puţin mâhnirea 
lui şi a familiei sale şi, în semn de recunoaştere a participării sale 
la război în cadrul armatei române, a editat sub semnătura 
preşedintelui col. (r) ist. Constantin Chiper o DIPLOMĂ 
COMEMORATIVĂ pentru participarea la Al II-lea Război 
Mondial, înmânată familiei veteranului CEPELEAGĂ 
GHEORGHE, pe care col. (r) Constantin Moise, preşedintele 
Filialei Vălenii de Munte şi conducătorul delegaţiei noastre, a 
înmânat-o fiului veteranului, chiar la mormântul veteranului, cu 
ocazia slujbei de pomenire de 7 zile, odată cu depunerea unei 
coroane de flori în semn de omagiu.  

Unde este mormântul  
ostaşului Gheorghe Constantinescu ? 
 
La Ţiganca, raionul Cantemir, Republica Moldova - acolo l-
am găsit! 
Oficiul Naţional pentru Cultul eroilor a reconstruit două 
cimitire pentru militarii români căzuţi pe câmpurile de luptă în 
iulie 1941 pentru eliberarea teritoriilor răsăritene româneşti, 
cunoscute sub falsa denumire Basarabia (Basarabia istorică este 
teritoriul de la sudul actualei Republici Moldova, aflat în 
componenţa - vremelnică, sperăm - a Ucrainei, dar numele ei a 
fost extins de Imperiul Ţarist asupra întregului teritoriu dintre 
Marea Negră şi Hotin, dintre Prut şi Nistru, teritoriu anexat 
Imperiului prin Tratatul de pace ruso-turc din 16/28 mai 1812). 
Cimitirul principal se află la Ţiganca, adăpostind osemintele 
a 1112 militari români, căzuţi la datorie patriotică în zonă. 

Troiţa s-a sfinţit la 25 octombrie 2004, iar cimitirul s-a 
inaugurat la 1 iunie 2006. 
        
În incinta cimitirului s-a ridicat şi o modestă clădire în care 
doi tineri călugări-preoţi locuiesc şi, într-un mic altar, aduc 
alinare spirituală militarilor înhumaţi în cimitir 
 Al doilea cimitir a fost 
inaugurat la Cania, acelaşi raion 
 13 
Cantemir din centrul 
Republicii Moldova, în anul 
2009, troiţa fiind donată de 
Grigore Caraza din Piatra 
Neamţ. 
In el au odihnit un timp 
osemintele colonelului C. 
Niculescu, căzut la 9 iulie 
1941, împreună cu 970 
militari din regimentul său. 

Ambele cimitire se află sub oblăduirea spirituală a 
inimosului preot Vasile Burduja din Cania şi a primarilor din 
cele 2 localităţi: dl. Gandrabar, respectiv d-na Natalia Salciuc. 
„Pe urmele eroilor” este sigla sub care Filiala din Vălenii de 
Munte a Asociaţiei Cultul eroilor Prahova efectuează în fiecare 
an pelerinaje la cele două cimitire, pentru omagierea militarilor 
români căzuţi în Cel de al Doilea Război Mondial, pentru 
eliberarea fraţilor şi teritoriilor româneşti ocupate. 
Aflând câteva din datele de mai sus, familia Constantinescu 
din Ploieşti 1-a rugat pe dl. col. (r) istoric Constantin Chiper, 
preşedintele Cultului eroilor Prahova şi vicepreşedinte al 
Asociaţiei naţionale Cultul eroilor "Regina Maria" să încerce a 
afla unde ar putea fi mormântul fiului acestei familii, ostaşul 
Gheorghe Constantinescu, dispărut – şi considerat mort - în 
luptele din 1941. 
Misiunea mi-a fost încredinţată mie în calitate de membru 
ataşat delegaţiei Filialei Vălenii de Munte a Asociaţiei Cultul 

eroilor Prahova (15 membri), care a efectuat pelerinajul din 
acest an, în perioada 25-30 august 2016,  
 
 
Nu mică mi-a fost surpriza şi plăcerea când dl. colonel (r) 
Constantin Moise, neobositul preşedinte al Filialei şi conducător 
al delegaţiei, m-a îndrumat spre posibilul mormânt, descoperind 
împreună numele căutat pe penultimul rând al pietrei funerare de 
pe mormântul comun : Sold. CONSTANTINESCU GH. 
GHEORGHE R.6I.Gd. (Regimentul 6 Infanterie Gardă). 
Ca la fiecare pelerinaj, delegaţii au depus coroane de 
flori şi au participat la slujbele de pomenire oficiate de către 
preotul Vasile Burduja şi cei doi călugări-preoţi, cărora li s-a 
alăturat în acest an şi preotul Toader Valentin din Vălenii de 
Munte, aşa cum se poate vedea în fotografiile prezentate, cu 
pomenirea specială a soldatului Constantinescu Gheorghe, 
ulterior oferind şi mai multe donaţii. 

